«Լույսի» թիմը, սատարելով Դիլիջանի իրենց տարեկիցներին, նախատեսում է շարունակել աշխատանքները զբոսաշրջության ձեռնարկությունների կայացման ուղղությամբ։ Իր փորձի մասին տպավորությունները թիմը շարադրել է «Լույսի» բլոգում. «Մեր նպատակը ոչ թե Դիլիջանի համար որևէ բան անելն էր, այլ տեղացիներին ոգևորելը՝ գործն իրենց ձեռքը վերցնելու։ Սա միակ տարբերակն է՝ աշխատանքը շարունակական դարձնելու»։ Մյուս տարի վերադառնալու պատրաստ՝ նրանք գրել են. «Մինչ հաջորդ տարի, Դիլիջա՜ն»։